|  |  |  |  |  |
| --- | --- | --- | --- | --- |
|  |  |  |  |  |
| **ЕВРОПЕЙСКИ СЪЮЗ – ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ** | | | | |
| **МЕСТНА ИНИЦИАТИВНА ГРУПА „СВИЛЕНГРАД-АРЕАЛ“** | | | | |

**Водено от общностите местно развитие,**

**финансирано по Програма за развитие на селските райони 2014-2020 г.**

**Постъпили въпроси от кандидати и разяснения по тях по процедура №  BG06RDNP001-19.230****„МИГ Свиленград ареал - Инвестиции в подкрепа на неземеделски дейности на територията на МИГ Свиленград Ареал“ мярка 6.4 „Инвестиции в подкрепа на неземеделски дейности“ от Програма за развитие на селските райони 2014 – 2020 г.**

| **№** | **Дата на получаване** | **Въпрос/Данни на подателя / име и/или ел.поща/** | **Отговори и/или разяснения от МИГ** |
| --- | --- | --- | --- |
|  | 21.11.2019 | Във връзка с обявена процедура №  BG06RDNP001-19.230 „МИГ Свиленград ареал - Инвестиции в подкрепа на неземеделски дейности на територията на МИГ Свиленград Ареал“ ПОДМЯРКА 6.4 „Инвестиции в подкрепа на неземеделски дейности“ от Програма за развитие на селските райони 2014 – 2020 г. моля за допълнителни разяснения по следните въпроси:  1.      Кандидатите по процедурата могат да подадат проектни предложения и до края на календарната 2019г. и до 17.01.2020г. В т. 24 от Условията за кандидатстване в Списък на документите, които се подават на етап кандидатстване има няколко документа, които касаят „предходна финансова година“ като:  21. Отчет за приходи и разходи за предходната финансова година или за последен приключен междинен период. (Представя се от кандидати, регистрирани в годината на кандидатстване или ако отчетът за предходната година не е публикуван в Търговския регистър.) Представя се във формат „pdf“.    44. Справка за съществуващия и нает персонал към края на предходната спрямо кандидатстването календарна година (по образец, Приложение №15 от документи за попълване). Представя се във формат „pdf“ /ако е приложимо/    45.       Отчет за заетите лица, средствата за работна заплата и други разходи за труд или Ведомост за заплати (което е приложимо).  Представя се във формат „pdf“.    От друга страна формалният срок за подаване на годишните финансови отчети за юридическите лица е 31.03. на следващата година. До 14.01 търговците, които са регистрирани по ЗДДС събират първични счетоводни документи за разходи и приходи и отчитат задълженията си по ЗДДС за месец декември от предходната година. Ако кандидат по процедурата подаде проектното си предложение след 01.01, то формално предходната финансова година би следвало да е 2019г., но за нея трудно може да се изготви коректно и прецизно годишно счетоводно приключване в толкова кратък срок до средата на месец януари. Как следва да процедират кандидатите в тази ситуация. Могат ли да приложат  ·         Отчет за приходите и разходите  за 2018 година или Отчет за приходите и разходите до 30.09.2019г. като последен приключен междинен период  ·         С данни за коя календарна година следва да се попълни в този случай справка за съществуващия и нает персонал – Приложение № 15.  ·         За кой период следва да се отнася Отчет за заетите лица.  В случай, че кандидат по процедурата има готовност да подаде проектно предложение до 31.12.2019г., то това означава ли, че следва да представи Отчет за приходите и разходите за 2018г. Ако задължите кандидатите, подаващи проект след 01.01 да попълнят Приложение 15 с данни за 2019г., то тези подаващи проекти преди 31.12 биха могли да попълнят същото приложение само с данни за 2018 като последна предходна година.  Описаните случаи касаят съществуващи фирми с дейност и персонал и за 2018 и 2019г. С оглед прилагането на еднакъв подход към всички кандидати, моля да разясните  за кой период следва да се отнасят изброените документи отделно за проекти, подадени преди и след 31.12.2019г. | **Отговор 1**  **Относно отчет за приходи и разходи** - За кандидати подали проектни предложения до 31.12.2019г. се прилага отчет за приходи и разходи за 2018г., а за кандидати подали проектни предложения след 31.12.2019г. се прилага за последен приключил междинен период.  **Отговор 2**  **Относно справка за съществуващия и нает персонал** - За кандидати подали проектни предложения до 31.12.2019г. се прилага справка за 2018г., а за кандидати подали проектни предложения след 31.12.2019г. се прилага справка за 2019г. За кандидати регистрирани в годината на кандидатстване се представя справка за текущата година.  **Отговор 3**  **Относно отчет за заетите лица, средствата за работна заплата и други разходи за труд или ведомост за заплати** – Подава се информация за заетите лица, средствата за работна заплата и други разходи за труд или ведомост за заплати към момента на кандидатстване. |
|  |  | В т. 24 от Условията за кандидатстване - Списък на документите, които се подават на етап кандидатстване под номер 45 стои Техническа спецификация за:  машина, съоръжение, оборудване и обзавеждане като за този документ не е приложен образец. Как следва да разбираме изискването да се приложи техническа спецификация  ·         като подробно описание на най-основните технически параметри на машините, за които се кандидатства за финансиране с посочени марка, модел т.е като приложение към офертите по.т.28 от списъка с документи. Например : опаковъчна машина модел Х, марка Y, производителност 160 кг./час, PLC сензорен екран за управление, точност на разфасоване +/–5 гр. при 1000 гр. разфасовка, мощност 1,1kW. Тоест минимум три технически характеристики. От кого следва да е издаден този документ.   ·         или като Описание на минималните технически характеристики, на които следва да отговарят всички оферти и на база на които в последствие ще се изготви публичната покана за избор на изпълнител по ПМС № 160 т.е. с посочени основни характеристики. Например : опаковъчна машина с минимална производителност 150 кг/час, оборудвана със сензорен екран за управление, максимално отклонение на точност при разфасоване +/- 10 гр. при 1000 гр. разфасовка, мощност минимум 1кW. Кандидатът по процедурата ли подписва и изготвя тази характеристика в този случай. | **Отговор 4**  Кандидатите, които предвиждат закупуване на машини, съоръжения и/или оборудване следва да представят техническа спецификация даваща достатъчно яснота и описваща основните технически параметри, предмет на инвестицията. |
|  | 04.12.2019г. | Във връзка с Процедура № BG06RDNP001-19.230 „МИГ Свиленград ареал - Инвестиции в подкрепа на неземеделски дейности на територията на МИГ Свиленград Ареал“ моля да дадете разяснение на следните въпроси:  1. Допустимо ли е при подаване на проект, включващ инвестиции в строително-монтажни работи вместо Разрешение за строеж да се представи Входящ номер?  2. Ако фирмата е регистрирана Декември 2019 г. какви документи следва да представи относно изискването за представяне на счетоводни документи ( ОПР, Отчет заети лица, Справка за дълготрайни материални активи, Справка за съществуващия и нает персонал)?  3. В случай, че предприятието - кандидат до момента по КИД осъществява търговска дейност, но с реализирането на проект по настоящата процедура предвижда да започне дейност, която попада по КИД в сектора на производството. В тази връзка допустимо ли е кода по КИД по проекта да се различава от този на организацията до момента?  4. Предвид изискването да се представят три съпоставими независими оферти за всеки актив предвиден за закупуване по проекта въпросът ни е:  Какви документи трябва да се представят при заложено по проекта закупуване на недвижим имот, който се предвижда да бъде придобит в рамките на изпълнението на проектното предложение. Достатъчно ли е представянето на Предварителен договор за покупко - продажба на имота и данъчна оценка?  5. Допустимо ли е покупка на недвижимо имущество, ако основната дейност на предприятието - кандидат е в сектора на услугите?  С уважение,  Гергана Петрова | **Отговор 5:**  Към момента на подаване на проекта може да се приложи вх. Номер, но на етап оценка за АСД документа ще бъде изискан от оценителната комисия и следва да бъде представен.  **Отговор 6:**  Съгласно т. 21 от раздел **24. Списък на документите, които се подават на етап кандидатстване** от Условията за кандидатстване кандидатите следва да представят **Отчет за приходи и разходи за предходната финансова година или за последен приключен междинен период. (*Представя се от кандидати, регистрирани в годината на кандидатстване или ако отчетът за предходната година не е публикуван в Търговския регистър.)***  **Отговор 7:**  Кода по КИД на проекта може да се различава от този на организацията.  **Отговор 8:**  В случай, че проектът включва разходи за закупуване на земя, сгради и друга недвижима собственост, тяхната обоснованост се определя, съгласно условията на чл.19 от ПМС №189, а именно:        Разходите за придобиване на земя (застроена и незастроена) са допустими до 10 на сто от общите допустими разходи за съответния проект, при спазване на следните условия:  ·        Към датата на придобиване земята няма вещни и облигационни тежести, които да ограничават свободното й използване за целите на проекта, което се удостоверява с официални документи, издадени от компетентен държавен орган. (Кандидатът представя Удостоверение за тежести върху имота, издадено от служба по вписванията, към Агенция по вписванията, в рамките на месеца, предхождащ датата на подаване на проектното предложение.)  ·        Продавачът не е придобил земята с публична безвъзмездна помощ дори и частично в периода за последните 10 години преди подаване на проектното предложение. (Кандидатът представя декларация, попълнена и подписана от продавача на земята.)  ·        Да има пряка връзка между придобиването на земята и целта на проекта, която трябва да е отразена в бизнес плана.  ·        Да има издаден документ от сертифициран оценител или от съответно упълномощен служебен орган, удостоверяващ, че цената на придобиване не надвишава пазарната стойност.        Разходите за придобиване на застроен недвижим имот са допустими, ако за недвижимия имот са изпълнени следните условия:  ·        Налице е оценка от независим оценител, регистриран съгласно [Закона за независимите оценители](https://web.apis.bg/p.php?i=317455), или от съответно упълномощен служебен орган, удостоверяващ, че сградата е построена в съответствие с националното законодателство, или са описани частите, които не са в съответствие и които ще бъдат приведени в съответствие по време на изпълнението на проекта; оценката трябва да удостовери, че цената на придобиване на недвижимия имот не надвишава пазарната стойност.  ·        Към датата на придобиване недвижимият имот няма вещни и облигационни тежести, които да ограничават свободното му използване за целите на проекта, което се удостоверява с официални документи, издадени от компетентен държавен орган. (Кандидатът представя Удостоверение за тежести върху имота, издадено от служба по вписванията, към Агенция по вписванията, в рамките на месеца, предхождащ датата на подаване на проектното предложение.)  ·        Продавачът не е придобил имота (сградата и/или земята) с публична безвъзмездна помощ, дори и частично, в периода за последните 10 години преди подаване на проектното предложение. (Кандидатът представя декларация, попълнена и подписана от продавача на имота.)        По смисъла на чл.19, ал.5 от ПМС №189 за допустим разход във връзка с придобиването на незастроена земя и/или на недвижим имот заедно с прилежащите към него сгради се считат и таксите, съпътстващи придобиването на земята и/или на недвижимия имот заедно с прилежащите към него сгради, като нотариални такси и други, разходите за експертна оценка и юридическите консултации, при спазване на прага „до 10 % от общия размер на допустимите инвестиционни разходи”.  **Отговор 9:**  В точка 14.1 Допустими разходи от Условията за кандидатстване няма заложени подобни ограничения по отношение на конкретен вид икономически оператор |
|  | 10.12.2019г. | Добър ден,  Във връзка с Процедура № BG06RDNP001-19.230 „МИГ Свиленград ареал - Инвестиции в подкрепа на неземеделски дейности на територията на МИГ Свиленград Ареал“ моля да дадете разяснение на следния въпрос:  Ограничението от 10% посочено в т.14.2. Недопустими разходи от Условията за кандидатстване по настоящата процедура, а именно " 2. за закупуването на незастроени и застроени земи с пазарна стойност над 10 на сто от общите допустими разходи за съответната операция" се отнася само за закупуване на земя или важи и за строително-монтажни работи и закупуване на завършен имот (Например офис)?  С уважение,  Гергана Петрова | **Отговор 10:**  Виж Отговор № 8 |
|  | 29.11.2019г. | В случай, че инвестицията ще се извърши в дългосрочно нает имот, има ли изискване относно срока на документа по т. 38 от група Б на  Списък на документите, които се подават на етап кандидатстване**-***документ за ползване върху имота.*  В прилагането на инвестиционните мерки от ПРСР  на национално ниво е приет подход относно  документа по т. 18 *Решение или друг приложим документ, издадени по реда на Закона за опазване на околната среда (ЗООС) и/или Закона за водите (което е приложимо),* който е следният - към датата на кандидатстване  е допустимо да се представи входящ номер на искане за издаване от съответния орган  в случаите, когато проектното предложение не включва строително-монтажни работи. Когато този документ не е представен към датата на подаване на проектното предложение, кандидатът трябва да го представи най-късно в срока, определен от оценителната комисия на етап оценка на административното съответствие. Предвидена ли е такава възможност по процедура BG06RDNP001-19.230.  В случай че проектното предложение се подава от упълномощено лице, допустимо ли е да бъде упълномощено юридическо лице като проектното предложение се подпише с КЕП титуляр юридическото лице и автор представляващия юридическото лице. Към документите ще бъде приложено нотариално заверено изрично пълномощно.  Мария Димова | **Отговор 11:**  Срока на документа по т. 38 от група Б на  Списък на документите, които се подават на етап кандидатстване**-***документ за ползване върху имота* следва да бъде с минимален срок, срока на устойчивост на инвестицията. Ако инвестицията предвижда строително монтажни работи, минимум 10 години, ако не предвижда минимум 5 години.  **Отговор 12:**  Към момента на подаване на проекта може да се приложи вх. Номер, но на етап оценка за Административно съответствие и допустимост, документа ще бъде изискан от оценителната комисия и следва да бъде представен.  **Отговор 13:**  В условията за кандидатстване по процедурата няма ограничение по отношение на лицата, които могат да бъдат упълномощени да подават проектните предложения. |
|  | 19.12.2019Г. | **ВАЖНО!**  **Уважаеми кандидати,**  **Информираме Ви, че е качен коригиран вариант на Бизнес план -  Приложение №7б от Документи за попълване по процедура № BG06RDNP001-19.230 „МИГ Свиленград ареал - Инвестиции в подкрепа на неземеделски дейности на територията на МИГ Свиленград Ареал“, Подмярка 6.4 Инвестиции в подкрепа на неземеделски дейности.**  **Към подадените проектни предложения следва да се прилага коригирания вариант на приложението.** | |